Saleen S7 zozadu
**Saleen S7** je ručne stavaný vysokovýkonný americký superšportový automobil vyvíjaný spoločne so Stevom Saleenom po koncepčnej a smerovej stránke, Hidden Creek Industries po myšlienkovej a základnej finančnej stránke, Philom Frankom po karosárskej, CAD interiérovej dizajnovej a vývojovej stránke a RML Group po konštrukčnej stránke. Bol to jediný automobil vyrábaný Saleenom, ktorý nemal základ na existujúcom podvozku. S7 debutoval dňa 19. augusta 2000 na Rolex Monterey Motorsports Reunion. Od roku 2000 do 2004 sa S7 montoval s vidlicovým osemvalcom Ford 427 big block s atmosférickým nasávaním s výkonom 410 kW/557 koní. V roku 2005 bol model S7 nahradený modelom S7 Twin Turbo, do ktorého sa montoval výkonejší motor so systémom twin-turbo, ktorý zvyšoval výkon na 559 kW/760 koní s maximálnou rýchlosťou 399 km/h.

S7
--

### Exteriér

Karoséria automobilu je vyrobená výlučne z uhlíkových vlákien, vrátane prieduchov, spojlerov a ďalších aerodynamických prvkov na vytvorenie oddeleného prúdiaceho vzduchu okolo automobilu a pri 257 km/h vytvára automobil vlastnú hmotnosť v prítlaku.

### Interiér

Interiér Saleenu S7 bol dizajnovaný pre luxus a pre funkčnosť. V interiéri použitá koža, s hliníkovými prvkami. Pretože má automobil motor pred zadnou nápravou, má batožinový priestor vpredu a vzadu. Ďalšia výbava pozostáva z LCD monitoru, zadnej kamery, rýchlo vyberateľný volant a tachometer s maximálnou hodnotou 386 km/h. Kabína je asymetrického tvaru, so sedadlom vodiča posunutým viac do stredu kvôli zlepšeniu viditeľnosti vodiča a ťažiska automobilu.

### Rám

Rám sa skladá z dizajnu odvodeného z priestorového rámu, ktorý sa skladá z odľahčenej ocele 4130 a hliníkových vystužených panelov tvaru včelieho plástu. Odľahčený rám tak prispieva k hmotnosti 1247 kg.

### Výkony

Pôvodný atmosférický motor S7 dokázal automobil zrýchliť z 0 na 97 km/h za 3,8 sekundy a na 160 km/h za 8,1 sekundy. Tiež dokáže pokoriť štvrť míle z pevným štartom za 11,75 sekundy s koncovou rýchlosťou 203 km/h. Dosahuje maximálnu rýchlosť 322 km/h.

S7 Twin Turbo
-------------

**Saleen S7 Twin Turbo** je upravená verzia pôvodného S7. Hoci pôvodný koncept pre S7 zahŕňal dve turbodúchadlá, tie neboli použité vo výrobe. Twin turbo verzia bola neskôr v roku 2005 vyvinutá za cenu 585 296 dolárov (435 203 eur) a nahradila tak pôvodnú verziu S7.

### Zmeny

Motor bol doplnený dvomi turbodúchadlami Garrett s tlakom 0,4 bar, čím sa výkon zvýšil na hodnotu 559 kW/760 koní pri 6300 otáčkach za minútu a krútiaci moment na 949 Nm pri 4800 otáčkach za minútu. Predný a zadný difúzor a zadný spojler boli prerobené kvôli zlepšeniu prítlaku až o 60%.

### Výkony

* 0-97 km/h: 2,8 s
* 0-160 km/h: 5,9 s
* 0-322 km/h: 27 s
* Štvrť míle: 10,5 s
* Maximálna rýchlosť: 399 km/h

S7R
---

Saleen S7 GT1 R počas Šampionátu FIA GT dňa 7. mája 2006
**Saleen S7R** je pretekárska verzia štandardnej, atmosférickej verzie S7, vyrábaná v rokoch 2000 až 2007. Bol dizajnovaný na série súťaží motoršportu štýlu grand tourer, ako American Le Mans Series, Šampionát FIA GT a 24 hodín Le Mans.

Referencie
----------

1. 1 2   *Concept Carz: 2001 Saleen S7* [online]. Concept Carz, [cit. 2007-05-05]. Dostupné online.
2. ↑  ROBSON, Graham. *The Illustrated Directory of Sports Cars*. [s.l.] : MotorBooks. [Cit. 2007-05-15]. ISBN 0-7603-1418-9 Chybné ISBN. S. 430–433.
3. ↑  LAMM, John. *Velocity: Supercar Revolution*. [s.l.] : MotorBooks, 2006. [Cit. 2007-05-05]. ISBN 0-7603-2596-0. S. 236–237.
4. ↑  Wallace A. Wyss. *At Ford, a Supercar Delivers a Super Headache* [online]. Car and Driver, [cit. 2007-11-11]. Dostupné online.
5. ↑  Kim Wolfkill. *First Drives - Saleen S7 Twin Turbo* [online]. Road & Track, [cit. 2007-06-06]. Dostupné online.
6. ↑   *Saleen S7 - Road Test - Auto Reviews* [online]. Car and Driver, [cit. 2010-06-13]. Dostupné online.
7. ↑   *Motor Trend: Saleen S7* [online]. [Cit. 2007-06-05]. Dostupné online.
8. 1 2   *Concept Carz: Saleen S7 TT* [online]. Concept Carz, [cit. 2007-05-05]. Dostupné online.
9. ↑  KENNY JR. David; WALKER, Howard; MCCANN, Elizabeth. Exotic Car Buyers Guide 2007: Saleen S7 Twin Turbo. *Exotic Car Buyers Guide*, 2007, s. 121.
10. 1 2 3   *Saleen.com: Saleen S7 Twin-Turbo* [online]. Saleen.com, [cit. 2009-10-29]. Dostupné online.
11. ↑   *Supercars.net: Saleen S7 Twin-Turbo* [online]. Supercars.net, [cit. 2007-05-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Saleen S7**

Externé odkazy
--------------

* Saleen - Oficiálna webstránka S7 Twin Turbo
* Ray Mallock Ltd. (RML) - Vývojár S7
* Phil Frank Design, LLC - Dizajnér S7

Zdroj
-----

*Tento článok je čiastočný alebo úplný preklad článku Saleen S7 na anglickej Wikipédii.*